Shayda (filma)

Shayda 2023ko Noora Niasari irano-australiar zinema zuzendariaren film dramatikoa da.

 Sinopsia 

Shayda, bere senar Hossein eta alaba Monarekin, Irandik Australiara joan zen bizitzera, Hosseinek medikuntza ikasketak amaitu zitzan. Shayda mendebaldeko gizarteak ematen zion askatasun erlatiboan murgildu zen, eta Hosseinengandik independenteagoa bilakatu, besteak beste hijaba erabiltzeari utziz.

1995. urtea da, lau urte igaro dira, eta, senarraren biolentziak bultzatuta, Shaydak dibortzioa eskatu du. Erasoak jasan dituzten emakumeentzako harrera etxe batean bizi da Mona alabarekin. Bertan topatuko ditu Vi, festarako beti prest dagoen emakumea; Cathy, beti umore txarrez dagoena; Renee, haur bat duena eta Shayda hura zaintzeko erabilgarri ikusten duena; Lara britainiarra, semea bi urtetan ikusi ez duena; eta Joyce, etxearen arduraduna.

Hosseinek debekatua zuen alabarekin harremanetan jartzea, baina Monaren zaintzarako epaiketaren aurretik asteroko bisitak onartuko zaizkio; Shaydaren beldurrak eta kezkak areagotuko ditu horrek.

 Aktoreak 
 Zar Amir Ebrahimi: Shayda
 Selina Zahednia: Mona
 Osamah Sami: Hossein
 Leah Purcell: Joyce
 Mojean Aria: Farhad
 Jillian Nguyen: Vi
 Rina Mousavi: Elly
 Eve Morey: Lara
 Lucinda Armstrong Hall: Renee
 Bev Killick: Cathy
 Jerome Meyer: Pierre

 Erreferentziak 

 Kanpo estekak 

Kategoria:Australiako film dramatikoak
Kategoria:Persierazko filmak
Kategoria:Australian girotutako filmak
Kategoria:1995ean girotutako filmak